Indien u soek na 'n nuwe plek om tyd met die gesin deur te bring en terselfdertyd omring te wees met natuurskoon en rustigheid is Magaliespark die plek. Hierdie uitsoek bestemming is geleë aan die voet van die Magaliesberg en kombineer natuurskoon met uitmuntende vermaak en akkommodasie.
Kwazulu-Natal is bekend vir sy diversiteit van wildlewe. Seekoeie, Renosters, Sebras, Leeus, Olifante, Wildebeeste, Hiënas, Waterbokke, Kameelperde en Koedoes is diersoorte wat besoekers na hierdie kusprovinsie lok. In die golwende heuwels van die Drakensberge is 'n wildreservaat wat aan besoekers die ondervinding van 'n leeftyd bied gepaard met 'n avontuur gevul met skouspelagtige natuurtonele, opwindende dierelewe en luukse akkommodasie. Die Giants Castle Wildreservaat is die volmaakte bestemming waar die natuurskoon van Suid-Afrika en Kwazulu-Natal ervaar kan word.
Cullinan is 'n klein vreedsame myndorpie ongeveer derig kilometer oos van Pretoria. Toeriste word toenemend hier gesien asook stadsmense van Johannesburg en Pretoria wat van die stadsgewoel wil ontsnap. Die dorpie is ryk aan geskiedenis, besienswaardighede, aktiwiteite en bekostigbare akkommodasie.
'n Paar kilometer buite die dorpie Maclear is daar treffende natuurlike en antieke skatte in die Jonkershoekvallei wat wag op voetslaners op die Woodcliffe Grot-roete. Die roete self neem vyf dae om te voltooi en besoekers word uitgenooi om selfs langer te vertoef om die talle aktiwiteite daar te ervaar. Dit is 'n ware inspirerende ervaring om een van die mees asemrowende wandelroetes te ontdek en besoekers kan gerus hul stewels aantrek en rugsakke pak en afsit na die Woodcliffe Grot-roete.